อุทยานแห่งชาติพนมกุเลน

อุทยานแห่งชาติพนมกุเลน (เขมร: ឧទ្យានជាតិភ្នំគូលែន) เป็นอุทยานในทิวเขาพนมกุเลน จังหวัดเสียมราฐ ประเทศกัมพูชา บนยอดเขาเป็นต้นแม่น้ำลำธารที่ไหลผ่านแผ่นทับหลังรูปสลัก น้ำในลำธารนี้ชาวกัมพูชาเชื่อว่าเป็นแม่น้ำที่ศักดิ์สิทธิ์ ใช้ในการพระราชพิธีถือน้ำพิพัฒน์สัตยาและพระราชพิธีบรมราชาภิเษกของพระบาทสมเด็จพระบรมนาถนโรดมสีหมุนี อีกด้วย ก่อตั้งขึ้นใน ค.ศ. 1993 และมีพื้นที่ 373.76 ตารางกิโลเมตร (144.31 ตารางไมล์) โดยมีชื่อทางการในภาษาเขมรว่า อุทยานแห่งชาติพระชัยวรมัน-นโรดม พนมกุเลน (ឧទ្យានជាតិព្រះជ័យវរ្ម័ន-នរោត្តម ភ្នំគូលែន) ในสมัยจักรวรรดิเขมร พื้นที่นี้มีชื่อว่า มเหนทรบรรพต และเป็นที่ที่พระเจ้าชัยวรมันที่ 2 ประกาศตัวพระองค์เป็นพระเจ้าจักรพรรดิ ซึ่งถือเป็นจุดเริ่มต้นของอาณาจักรพระนคร โบราณสถาน อุทยานแห่งชาติพนมกุเลนตั้งอยู่ในอำเภอสวายเลอ โดยอยู่ห่างจากเสียมราฐประมาณ 48 กิโลเมตร (30 ไมล์) และห่างจากปราสาทบันทายศรีประมาณ 25 กิโลเมตร (16 ไมล์) อุทยานนี้มีลักษณะธรรมชาติ พื้นที่ทางประวัติศาสตร์ และจุดสังเกตอื่น ๆ ที่ทำให้อุทยานนี้เป็นสถานที่สำคัญที่ควรไปเยี่ยมชม น้ำตก อุทยานนี้มีน้ำตกหลักสองแห่ง (เขมร: ទឹកធ្លាក់ភ្នំគូលែន): น้ำตกแรก: สูง 4–5 เมตร (13–16 ฟุต) และกว้างประมาณ 25 เมตร (82 ฟุต) ในช่วงฤดูฝน น้ำตกที่สอง: สูง 15–20 เมตร (49–66 ฟุต) และกว้างประมาณ 15 เมตร (49 ฟุต) ในช่วงฤดูฝน อ้างอิง บรรณานุกรม Rooney, Dawn F. (2005). Angkor: Cambodia's wondrous khmer temples (5th ed.). Odissey. ISBN 978-962-217-727-7. Higham, Charles (2001). The Civilization of Angkor. Phoenix. ISBN 1-84212-584-2. แหล่งข้อมูลอื่น page on Phnom Kulen from the official website of Kingdom of Cambodia AngkorGuide.Net เก็บถาวร 2011-04-14 ที่ เวย์แบ็กแมชชีน PeaceOfAngkorWeb.com Andy Brouwer's blog on the less-visited angkorian temples of Phnom Kulen Andy Brouwer's blog on newest archeological activities in Phnom Kulen website of Phnom Kulen Program and a documentary on its activities Protected areas in Cambodia เก็บถาวร 2011-09-27 ที่ เวย์แบ็กแมชชีน